Základná škola s materskou školou Oravská Polhora 130 , 029 47

**„Súťaž o najzaujímavejšie podujatie školskej knižnice“**



**k Medzinárodnému dňu školských knižníc**



**27. októbra 2014**

**Školské knižnice:**

**Sila prostredníctvom spoločenstva – kolegialita, rozmanitosť, vízia** (Strength throught community – collegiality, diversity, vision)

**Názov a sídlo školy:** Základná škola s materskou školou Oravská Polhora 130, 029 47
**E-mail školy:** zsorpol@pobox.sk

**Meno riaditeľa školy:** Mgr Tarčáková Jolana

**Meno školského knihovníka:** p. Belkoťáková Janka

**Pedagogickí pracovníci:** PaedDr. Rusnáková Viera, Mgr. Pidíková Denisa,

 Mgr. Kováčová Mária

**Počet účastníkov**: 70 žiakov I. stupňa ZŠ a 190 žiakov II. stupňa ZŠ

**Dátum konania podujatia**: 27.októbra 2014
**Popis podujatia:**

Čítanie rôznych textov , práca s týmito  textami , spoločné zamyslenie sa nad posolstvom , ktoré nám odovzdávajú autori umeleckej literatúry je opäť aj v tomto školskom roku súčasťou nášho vzdelávania. Zákutiami tajomstiev kníh nás všetkých sprevádza literatúra , ktorú nachádzame či už v učebniciach alebo častokrát neváhame dobrú knihu vyhľadať v školskej knižnici. . Pomáhajú nám spoznávať minulosť – prítomnosť – budúcnosť pohľadom ich očí, zrením ich myšlienok. Spoločne s nimi sa zamýšľame nad životom, nad jeho zmyslom, osudom hrdinov, ale aj spoznávame historické obdobia , v ktorých žili títo hrdinovia alebo autori.

Snažíme sa , aby nám i našim žiakom osvetľovali cestičku literatúrou slová Jána Ámosa Komenského , ktoré sú vstupnou bránou do literárnej výchovy:

*„Dobré knihy, ak sú skutočne dobre a múdro napísané, sú cibrením ducha, pilníkom súdnosti, masťou na oči, lievikom múdrosti, zrkadlom cudzích myšlienok a činov, našich vlastných potom vodidlom.“*

Tieto slová nás presvedčili , že literatúru je potrebné nielen čítať , ale je potrebné ju precítiť srdcom i rozumom. Ak spojíme spolu tieto dva aspekty, potom nám literatúra prináša poznatky, estetiku zážitku , ale aj zručnosť ako pracovať so slovami.

Tvorivosť, originalita žiakov nás priviedli k myšlienke zrealizovať podujatie s názvom **„Spoznávanie krásy slova v literatúre s vilou -Fantázia “** , ktoré korešponduje so základným poslaním našej základnej školy **„Tak ako strom rastie do krásy, my rastieme v múdrosti“**  alebo **„Najlepším účinkom každej knihy je to, že pobáda čitateľa na vlastnú aktivitu.“** Thomas Carlyle

**„Spoznávanie krásy slova v literatúre s vilou -Fantázia“ –** tohto podujatia sa zúčastnili žiaci 6.-7.-9. ročníka. Cieľom aktivity bolo spoznať a odhaliť tvorivé schopnosti našich žiakov a cestu zrodenia vlastnej literárnej tvorby, ale aj jej cestu k čitateľovi i jej premeny.

Aktivita pozostávala zo štyroch častí:

**1.časť – Zhotovenie víly a jej krst**

Po vyhodnotení návrhov, žiaci 9.ročníka vytvorili pod vedením p. učiteľky – Mgr. Pidíkovej vílu školskej knižnice, jej hlavným znakom sú farby dúhy na jej šatách. Žiaci prvého ročníka sa zúčastnili krstu a žiačka 6.ročníka Tatiana Poláčková bola jej krstnou mamou, pretože Tatiana je veľmi mladučkou autorkou , rada píše rôzne poviedky, inšpirovala sa tvorbou mladej spisovateľky I. Furjelovej, ktorá prezentovala svoje knihy na našej základnej škole. Tatiana pokrstila vílu netradične – zbierkou svojich poviedok..

**2.časť – Krása slova v regionálnej literatúre** (5.-9.ročník)

 Žiakom bola zadaná  úloha, ktorú mali splniť v teréne, a to zistiť u starších obyvateľov dediny povesti , ktoré sa viažu k vzniku názvov v obci Oravská Polhora. Ďalšia úloha , ktorú žiaci mali splniť bolo napísať vlastnú povesť, ktorá by vysvetľovala vznik niektorých miestnych názvov(Kohútová, Soľný potok, Jalovec, Hrádok.....)

**3.časť – Prezentácia vlastnej tvorby** ( poviedky Tatiany a povesti z dielne žiakov 5.-9.ročníka ZŠ)

***„*Knihy sú pre ľudí tým, čím sú pre vtákov krídla.*“***

Po odprezentovaní z vlastnej tvorby žiakov sme vytvorili knihy – Povesti z Oravskej Polhory Poviedky od Táničky, ktoré sme venovali patrónke školskej knižnice – víle –FANTÁZIA.

**4. časť – Stretnutie s literárnymi hrdinami – KUBKO A MAŤKO, PIPI DLHÁ PANČUCHA** (1.-4. ročník)

PIPI DLHÁ PANČUCHA sa vybrala na návštevu k najmladším žiakom (1.-2.ročník) , Pipi im prezentovala svoj životný príbeh , následne žiaci doplnili jej poster kresbami a odkazmi .

KUBKO A MAŤKO boli na návšteve u žiakov 3.-4.ročníka. Kubko s Maťkom im prerozprávali príbehy o pasení ovečiek, ich poster žiaci doplnili kresbou psa Dunča a ovečkami.

 PaedDr. Rusnáková Viera